Liliane Pierre-Paul

Liliane Pierre-Paul, ki fèt an 1953 nan vil Tigwav (Ayiti), se yon jounalis ayisyèn. 

Li se yon aktivis pou libète ekspresyon ann Ayiti depi plis pase 35 ane. Li te prezidan Asosyasyon Nasyonal Medya Ayisyen (ANMH). 

 Biyografi 
Pandan tout lavi li, Liliane Pierre-Paul goumen pou yon sosyete lib, egalitè epi jis. Nan ane 1980 yo, kòm jounalis pou Radio Haiti Inter, li te fè yon repitasyon kòm youn nan fanm ki te pi redoutab nan kritik li kont rejim Duvalier a. 

Depi nan jèn laj li, Liliane Pierre-Paul te fè eksperyans moman doulè. Tòtire, vyole, matirize ak kou, anprizone epi ekzile, li te vin yon non ki sonnen byen fò nan sosyete ayisyen an. 

Sou 7 me 1994 li te patisipe nan fonde Radio Kiskeya avèk zanmi li Marvel Dandin ak Sony Bastien. Li patisipe tou nan fonde Asosyasyon Nasyonal Medya Ayisyen yo (ANMH) an 2001.
kontrèman ak anpil lòt jounalis nan epòk li a, travay li yo se te toujou an kreyòl Ayisyen. Li te yon militan pou lang kreyòl la. Sa ki ta pral rann li jwenn anpil kritik bò kote elit yo nan peyi a. li te di:"Elit yo meprize m, yo pat pran m pou anyen. Travay mmwen yo pat jwenn ankourajman paske m pat pale ni ekri an fransè. Yo pat menm konsidere m kòm yon jounalis."

nan jou ki te 31 jiyè 2023 a pandan li ta pral prezante jounal Katrè a, li sibi yon kriz kadyak ki ta pra l koz lanmò li. Pou sa li reprezante nan peyi a lanmò sa ta pral vin yon kou di jounalism ayisyen an e pou yon pakèt lòt sektè nan peyi a.

 Rekonpans 
 . Nan 1990: pri kouraj nan jounalis " Fondation Internationale des Médias Féminin".

 Rekonpans 

 1990 : Pri Kouraj nan Jounalis
 2014 : Loreya Pri Roc Cadet 

 Referans 

 Lyen deyò 

Kategori:Moun
Kategori:Fanm
Kategori:Jounalis 
Kategori:Jounalis ayisyen 
Kategori:Nesans nan lane 1953